ועדת הפנים ואיכות הסביבה, כנסת 15, פרוטוקול מספר 77, 2000-03-14 10:45

דוד אזולאי: לאור בקשתו של חבר הכנסת דני נווה שפנה ליושב-ראש הכנסת אנו מקיימים דיון מהיר בוועדה בנושא הזה.

דוד אזולאי: הוועדה עוסקת בכלל בכל הנושא של קבורה – כשאני מבין שכאן מעורבים גם משרד הדתות וגם משרד הפנים - ואני אתן לחבר הכנסת דני נווה להציג את הדברים בפני החברים.

דני נוה: לכולנו יש כבוד כמובן למת וכולנו יהודים שחרדים לצורך להביא כל יהודי לקבורה בכבוד הראוי, אבל לפני קדושת המתים יש גם ערך לחיים במדינת ישראל.

דני נוה: אני לא אומר שלא צריך למצוא פתרון לבעיות הקבורה בגוש דן.

דני נוה: כאן מדובר אדוני יושב-ראש הוועדה לא בבית עלמין שישרת את תושבי שוהם, אלא פה מדובר בבית עלמין שלהערכתי יהיה בית העלמין הגדול ביותר במדינת ישראל, שאמור לשרת את כל המרחב הענק של גוש דן ומכל האופציות האפשריות החליטו המתכננים ברוב טובם להקים את בית העלמין הגדול ביותר במדינת ישראל שישרת את גוש דן, בכניסה הצפונית ליישוב שוהם.

דני נוה: אנחנו חושבים שיכולות להיות אלטרנטיבות הגיוניות הרבה יותר למיקום של בית העלמין, היכן שיש כוונה למקם אותו.

דני נוה: למיטב ידיעתי אגב זה לא המיקום המקורי שהיה בידי המתכננים.

דני נוה: ברמת התכנון למיטב ידיעתי הייתה כוונה למקם את בית העלמין הזה במקום אחר והחליטו מסיבות כלשהן להעתיק אותו למיקום שהוא הרבה יותר סמוך ליישוב שוהם.

דני נוה: אפשר בהמשך הדיון לפתח את זה.

דני נוה: יכולות להיות אלטרנטיבות תכנוניות אחרות ואני רק רוצה להתריע ולומר פה שמיקום בית העלמין כפי שהוא היום, לא יקום ולא יהיה.

דני נוה: לא יקום ולא יהיה.

דני נוה: אני אומר לך את זה אדוני היושב-ראש.

דני נוה: לא יקום ולא יהיה, כי אנחנו נעמוד על רגלינו ונעשה את כל מה שאנחנו יכולים לעשות כדי לחסום את הדבר הזה ונעשה את זה בכל האמצעים הלגיטימיים שעומדים לנו.

דני נוה: אלו דברי הפתיחה שלי אדוני היושב-ראש.

דוד רוסו: על-פי תוכנית מיתאר ארצית שאושרה עדיין בשנות ה80-, קיים כאן בית עלמין מטרופוליני, לא עירוני ולא אזורי.

דוד רוסו: בית העלמין נמצא על הגבעה.

דוד רוסו: בידי מינהל מקרקעי ישראל יש לפתח מיידית, מאחר שיש מצוקת קבורה, את הדבר הזה.

דוד רוסו: אין שום סיבה שבעולם שלא נגיש תוכנית מפורטת על-סמך תוכנית מתאר ארצית.

דוד רוסו: הכל הולך לפיה בחוק התכנון והבנייה, הולך אסמכתה מלמעלה למטה.

דוד רוסו: היום אנחנו יכולים להגיד, והחוק אומר, שאנחנו יכולים לקבל היתרים לדבר הזה.

דוד רוסו: מינהל מקרקעי ישראל, למרות שהוא יכול לעשות את זה היום, רצה לעשות שני דברים שונים: האחד, פה במקום הזה מתוכנן אזור תעשייה, כולל חלק מבית הקברות של חבל מודיעין ולא של שוהם.

דוד רוסו: בתיאום עם חבל מודיעין הורדנו חלק מהתעשייה וזה למרות שהמינהל לכאורה מפסיד וזה קרה מכמה סיבות: ראשית, זה יוריד מנפח התנועה.

דוד רוסו: נפח התנועה לתעשייה הוא הרבה יותר גדול מאשר לבית העלמין.

דוד רוסו: שנית, יש פה מחצבה נטושה ואנחנו במקום שיהיה בית העלמין על ההר למעלה, החלטנו לשקם את המחצבה ולהכניס את בית העלמין לקבורה בקומות בתוך המחצבה עם שיקום נופים מסביב.

דוד רוסו: אנחנו הגשנו תוכנית למוסדות התכנון לשנות מכאן לכאן.

דוד רוסו: אם ועדות התכנון יפסלו לנו את הדבר הזה, נבנה על הגבעה.

דוד רוסו: אני אומר שהגשנו את זה לוועדות התכנון כי חשבנו לשפר את המצב.

דוד רוסו: יגידו לנו לא, נבנה את בית העלמין כאן.

דוד רוסו: מבחינתנו הדברים שקולים.

שלמה בן-עמי: מדובר בבית קברות שנמצא על ציר 444, כביש כמעט מנדטורי שעליו ניבנו לאחרונה שתי ערים חדשות שהפכו את כל הכביש הזה לכביש מאוד סואן, אלעד ושוהם.

שלמה בן-עמי: הכביש הזה מקביל לכביש חדש שמתוכנן שם, כביש חוצה ישראל.

שלמה בן-עמי: בית הקברות שהם מבקשים להקים נמצא בין חוצה ישראל לבין 444 במתכונת הנוכחית.

שלמה בן-עמי: לא מתוך נדיבות לב הם מעבירים את בית הקברות מההר לשם.

שלמה בן-עמי: יש קרן מחצבות ובקרן יש כמאתיים מיליון שקל לשיקום מחצבות.

שלמה בן-עמי: הרעיון שעומד מאחורי זה הוא אולי גם לקחת איזו קופה קטנה ואתה להקים בית קברות וכך אפשר יהיה גם למנוע את העלויות.

שלמה בן-עמי: כאשר באים עם הצעה לשיקום ולבינוי המחצבה, קרן המחצבות מפרישה גם סכומים לטובת העניין הזה, כך שההעברה מההר לשם היא לא מ"אהבת מרדכי".

שלמה בן-עמי: בבית הקברות הנוכחי כפי שמאושר היום, צפונית לשוהם, אכן יש בית קברות מאושר על-פי תוכנית מתאר אבל יספר לנו דוד רוסו כמה קברים מאושרים שם לעומת ה360- אלף קברים שמתוכננים בתוכנית החדשה.

דוד רוסו: יש לנו אפשרות לעשות קבורה רגילה באותו שטח ויש לנו אפשרות לעשות יותר קברים באותו שטח.

דוד רוסו: התשובה היא פשוטה.

דוד רוסו: האם אנחנו רוצים באותו שטח לעשות יותר קברים או שאנחנו רוצים לעשות פחות קברים ולעשות עוד בית עלמין.

דוד רוסו: האלטרנטיבה מבחינתנו אומרת שככל שניתן להעמיס יותר קברים על אותו שטח ולא לפתוח שטח חדש עם התנגדויות, עם מטרד וכן הלאה, מבחינת התכנון הארצי זה דבר טוב.

דוד רוסו: היום גם המועצה הארצית וגם הוועדה לשמירת קרקע חקלאית, אפילו אם נכין תוכנית רגילה, הם אומרים לא, אנחנו רוצים שחלק יהיה בית עלמין בקומות בגלל ניצול השטח.

דוד רוסו: יש לנו פה מחצבה שהיא פצע בנוף.

דוד רוסו: אני מבין שהיית שם ובטח ראית שזה באמת דבר לא נעים.

דוד רוסו: לגבי הקירבה לאזור מגורים.

דוד רוסו: לפי תוכנית מתאר ארצית שרואה את האפשרות שלא צריך לשים את בית העלמין ממש צמוד למגורים, אומרים שאם זה לבנייה רוויה, יש מגבלה חוקית, מאתיים מטר.

דוד רוסו: כלומר, מאתיים מטר, אל תתקרב.

דוד רוסו: אם זה לבנייה לצמודי קרקע, אומרים מאה מטר אל תתקרב.

דוד רוסו: אלה התנאים למגורים על-פי תוכנית מיתאר ארצית.

דוד רוסו: כך רואים את זה גופי התכנון.

דוד רוסו: הדבר הזה של קירבה מסוימת לעיר, זה דבר שקיים בכל הארץ.

דוד רוסו: תסתכלו על בית עלמין ירקון ותראו שהוא קרוב באותה מידה לפתח-תקווה.

דוד רוסו: אם תסתכלו על בית העלמין בחולון, הוא קרוב לעיר.

שלמה בן-עמי: מדובר במטרופולין הגדול ביותר במדינה, מטרופולין שכולל את שוהם, אלעד, קריית ספר, מודיעין ומודיעין עילית, שזה בעצם קריית ספר, ושם 600 אלף תושבים אמורים להגיע בעשרים השנה הקרובות.

שלמה בן-עמי: הם הולכים לדחוף בלב המטרופולין הזה 360 אלף קברים שמיועדים לשרת את כל אזור המרכז, כאשר רק עלות הדלק להגיע מהמרכז לשם תעלה מיליוני שקלים לפי תחשיבים שאנחנו עשינו.

שלמה בן-עמי: בין השאר זה מיועד לפתור את העובדה שאנשים מאוד חזקים ברמת אביב הצליחו למנוע את הקמת בית הקברות ליד.

שלמה בן-עמי: בלב המטרופולין העתידי של מדינת ישראל הולכים ותוקעים בית קברות מהגדול ביותר שהמדינה הזאת אי פעם בנתה או תבנה ואף אחד לא עושה חשיבה תכנונית נאותה.

שלמה בן-עמי: הוא לא יגיד לך היום מה הולכים לעשות בגבעה שמתפנה.

שלמה בן-עמי: דבר נוסף שהוא עושה.

שלמה בן-עמי: שוהם בסוף תהיה עם שלושים אלף תושבים.

שלמה בן-עמי: לוקחים אזור תעשייה שאמור גם לשנות אותנו – הגשנו לוועדת גבולות – והולכים לחתוך אותו כשעל חלק ממנו בונים את בית הקברות.

שלמה בן-עמי: שוהם תקרוס בלי אזור תעסוקה.

רננה ירדני-גולן: התוכנית הזו של שוהם עמדה בצד אחד יחד עם הכוונה להקמת בית קברות מטרופוליני - אז הוא לא היה קרוי מטרופוליני - באזור סמוך, ממש מעבר לכביש, קרוב יותר לשוהם על-פי תמ"א 19.

רננה ירדני-גולן: תוכנית מיתאר 19 אושרה בשנות ה80-, בשנת 1984.

רננה ירדני-גולן: התוכנית הזו בפירוש שמה לה ליעד לנסות ולמצוא את הפתרונות ההולמים לאור מצוקה קשה.

רננה ירדני-גולן: החיים צריכים לדאוג גם למתים ולא צריך לפרש זאת.

רננה ירדני-גולן: באותה הבנה שלשוהם יש את החיות שלה במקום שהיא נמצאת ואולי צדק ראש המועצה שראה לנכון לצמצם את גבול היעד הסופי של מספר האוכלוסין ביישוב הזה, וכך עשה ונהג רק לפני שנה וחצי-שנתיים, ואמנם שוהם במתכונתה הקיימת – ואני מברכת על הכוונה, לאו דווקא לשינוי גבולות, אבל לשיתוף פעולה כפי שאני יודעת עליו עם המועצה האזורית חבל מודיעין שבאזורו אנחנו מדברים, לעניין אזור תעסוקה.

רננה ירדני-גולן: אין דבר סותר דבר שני.

רננה ירדני-גולן: אני רוצה להציג בפני הוועדה כמה עובדות.

רננה ירדני-גולן: באזור התעסוקה ישנו כתם עצום על-פי תוכנית מיתאר מאושרת של כ4,000- דונם.

רננה ירדני-גולן: מתוך ה4,000- דונם, בסביבות קצת פחות מ1,000- דונם נמצא כרגע בפיתוח.

רננה ירדני-גולן: אנחנו הפרשנו לצורך בית הקברות הרבה פחות מחצי מ4,000-, דהיינו כ450- לטווח הארוך מאוד.

רננה ירדני-גולן: אנחנו מדברים על פחות משמינית מהשטח שבייעוד מתארי מיועד לתעסוקה וזאת מתחת הבנת כמה גורמים: א.

רננה ירדני-גולן: אזור תעסוקה שכבר נמצא בהתקדמות ממשית של שיווק על-ידי חבל מודיעין.

רננה ירדני-גולן: ב.

רננה ירדני-גולן: אפשרות לשיתוף פעולה בין הרשות הזו לרשות השכנה לצורך אזור תעסוקה כפי שההבנה אמנם מתגבשת והולכת ואנחנו מברכים על כך.

רננה ירדני-גולן: ג.

רננה ירדני-גולן: אזור בית הקברות המטרופוליני הוא המרוחק ביותר משוהם האפשרי בתחום אותו כתם.

רננה ירדני-גולן: אני רוצה להביא כמה גורמים נוספים לידיעת הוועדה, וכמובן הכל במסגרת של עובדות קיימות.

רננה ירדני-גולן: במסגרת הצעת חבר הכנסת נווה לאזור בית עלמין מהצד המזרחי של כביש 6, הריני לציין בפניך שאין כתם אחד ממזרח לכביש 6, שלא לדבר כרגע על ההיבט הביטחוני – וקטונתי מלומר לגביו – מכביש 6 עד הקו הירוק של מדינת ישראל, ישנו תכנון לכל האורך כשעל כתם ניתן לתת את ההסבר במלואו מדוע לא ניתן, או לא ראוי, או לא רצוי, או בלתי אפשרי למקם אזור בית עלמין.

רננה ירדני-גולן: באזור הספציפי הזה שבו איתרנו את הצרכים האמיתיים, וכולכם יודעים את המצב במטרופולין תל-אביב, גוש דן וכולי לעניין מצוקת הקבורה, אנחנו נמצאים במקום שכביש 444, אותו כביש שהוא המזין את בית הקברות העתידי, נמצא ממערב לכביש 6.

רננה ירדני-גולן: ישנו אזור חציבה גדול – ואגב, אנחנו מצמצמים ככל שניתן את אזורי החציבה במחוז שלנו, להעביר דווקא את זה עד כמה שניתן למרות שלא תמיד ניתן וכאן יש חציבה קיימת בהיתר – שקיים על-פי דין ועל-פי יעוד מתארי.

רננה ירדני-גולן: למשרד הביטחון יש כאן שטחי אש גדולים מאוד שרק לאחרונה, אנחנו יכולים להעיד על כך, שהצטמצמו במידה ניכרת.

רננה ירדני-גולן: לאור הכוונות להרחבת ראש העין דרומה, על-פי כל התוכניות וההסכמים – אגב, בעידודו של ראש-הממשלה יצחק רבין זיכרונו לברכה שהתחיל במהלך הזה – ובעקבות שטחי האש שמתפנים, יקום מחנה צבאי כנראה באזור הזה.

רננה ירדני-גולן: שטחי האש מצטמצמים במידה ניכרת ואני לא רואה דרך להכניס לשם עוד מתקן מהסוג המצוין כאן, ובדקנו זאת.

רננה ירדני-גולן: לגבי הישוב אלעד.

רננה ירדני-גולן: אני משערת שאזרחי הישוב אלעד לא פחות חשובים לוועדה החשובה הזו.

רננה ירדני-גולן: היישוב יושב לא רחוק מכאן, מספר קילומטרים צפונה, נמצא על אותם צירים, 6 ו444-, בסמיכות לאותו מחנה בצורה ניכרת הרבה יותר מאשר לשוהם וגם ליישוב זה נכונו הפתעות בשטח שהן לא תהיינה הפתעות אלא תהיינה בגילוי לב.

רננה ירדני-גולן: בנוסף לכל אלה ישנן משמעויות אדירות של פיתוח בצד המזרחי לכביש 6 לעניין הנגישות.

רננה ירדני-גולן: אני רוצה להגיד שאני חושבת שלאור מצוקת הקרקעות הקשה שקיימת כמובן במדינה כולה שרק מצטמצמת מול עינינו כל הזמן במקום ההפך, ולאור המצוקה החד-משמעית הברורה במטרופולין תל-אביב, המצוקה ברורה במיוחד במחוז המרכז ומטרופולין תל-אביב, עשינו כמיטב יכולתנו לאתר שטח שהוא ראוי מכל הבחינות.

רננה ירדני-גולן: ירשה לי היושב-ראש לתאר למה האתר הנבחר נראה בעינינו כסביר.

רננה ירדני-גולן: אני חייבת לומר שאין כאן כוונה למסעות הלוויה שמתחילים בתל-אביב ומגיעים עד לכאן בשיירות עם אורות דלוקים כמו שתואר כאן.

רננה ירדני-גולן: יש כאן מספר בתי הלוויות שמפוזרים על-פני רובעים בתוך בית הקברות.

שלמה בן-עמי: אנחנו מדברים על כביש 444 ואני אולי טועה, אבל אני מהמר.

שלמה בן-עמי: זה כביש למי שידו אינה משגת לשלם את האגרה של כביש מספר 6.

שלמה בן-עמי: כל אלה שלא רוצים, לא מסוגלים ולא יכולים לשלם את האגרה.

שלמה בן-עמי: בכביש הזה יש מזבלה, יש פה שתי ערים חדשים שהקימו, רוצים להקים בית קברות, אזור התעשייה כבר בהקמה, וזה כביש שיהיה אסון מבחינה תחבורתית.

שלמה בן-עמי: זה יאלץ אותי, אם ידי לא משגת, לעלות בכל-זאת על כביש מספר 6 כי אין לי ברירה אחרת כי אני אהיה תקוע בשיירות של משאיות זבל, של בתי קברות ושל אלף ואחד מרעין בישין.

שלמה בן-עמי: צריך לתת לישובים האלה, אלעד ושוהם, לחיות.

מוסי רז: נגיד שייבנו שם בית קברות ותוך 15 שנה גמרו לאכלס את הכל.

מוסי רז: איפה בונים את בית הקברות הבא?

דן סתיו: אנחנו אשמנו בזה שלא לקחנו 400-300 דונם של שטח חקלאי כמו שעשו בבית עלמין ירקון והפכנו אותו לבית עלמין?

דן סתיו: או לא לקחנו שטח גבעות פתוח, כמו שעושים בבית העלמין המטרופוליני באזור חיפה והופכים אותו לבית עלמין מטרופוליני?

דן סתיו: אנחנו כנראה אשמים בזה שאנחנו לוקחים מחצבה נטושה, מוזנחת, מזוהמת.

דן סתיו: במה פשענו בזה שלקחנו את האזור הזה ואנחנו מתכננים אותו לבית עלמין שבו קוברים לא 200 או 250 מתים לדונם אלא מתכננים את זה ל700- עד 800 קברים לדונם.

נטלי אוסטרובסקי: אני רוצה לומר לכם שתושבי ירושלים לא פחות מכובדים מתושבי שוהם.

נטלי אוסטרובסקי: בירושלים בית העלמין הוא גם מטרופוליני והוא נמצא בתוך העיר, וכל מי שנכנס לעיר רואה את בית העלמין ולאף אחד זה לא מפריע.

נטלי אוסטרובסקי: תסתכלו על התסריט הזה, באדום מצוין מה שמופיע בתמ"א 19, הצהוב זה מה שמופיע היום במחצבה כשאף אחד לא יראה את בית העלמין.

נטלי אוסטרובסקי: חוץ מזה, בית העלמין הזה יכול להיות מאוד אטרקטיבי, אם אפשר לומר על בית עלמין אטרקטיבי.

נטלי אוסטרובסקי: תסתכלו כאן ותגידו לי מה ההבדל.

נטלי אוסטרובסקי: בקבורה וכולם יודעים שאין לנו קרקע.

נטלי אוסטרובסקי: צריכים למצוא פתרון.

נטלי אוסטרובסקי: בכל מקום שתרצה להקים בתי עלמין, יגידו לך לא לידי, לך ותבנה ליד השכן, והשכן יאמר אותו הדבר.

שלמה בן-עמי: אזור התעשייה שם, גם הוא חיוני.

שלמה בן-עמי: שוהם בלי אזור תעשייה תקרוס.

שלמה בן-עמי: אתם נוגסים באזור התעשייה שהברוטו שלו לא משקף את הנטו.

שלמה בן-עמי: הוא אפילו פחות מחצי.

שלמה בן-עמי: אנחנו לא ניתן לזה לקרות.

שלמה בן-עמי: בואו ביחד אתנו, תנסו להעביר את בית הקברות, נשב, נמצא פתרון חלופי מעבר לכביש מספר 6, נלך לשר הביטחון שהוא ראש-הממשלה – הוא הבטיח 300 אלף מקומות עבודה - שייתן לנו לחיות.

שלמה בן-עמי: מקומות עבודה, זה תעסוקה.

שלמה בן-עמי: עם הדברים האלה גם אתם תהיו מרוצים וגם אנחנו כי כרגע אנחנו רק הולכים למאבק, וזה מה שאתם רוצים.

שלמה בן-עמי: שוהם תצעק ואתם תעשו מה שאתם רוצים.

חוסניה ג'בארה: כל המבטים של כל האזרחים במדינת ישראל, יופנו לשוהם כיישוב קבור כי הוא סמוך לבית הקברות ובנוסף הוא לא יקבל אגרה עקב הקברים.

חוסניה ג'בארה: אני חושבת שאם הייתם יכולים לבנות את בית הקברות יותר מזרחה, תוכלו לפתור את הבעיה.

איוב קרא: אתה בא להציג כאן ואומר ששוהם תהיה עיר הבירה של בית הקברות המטרופוליני ולדבר כזה אף אחד לא יסכים.

איוב קרא: כשיגידו בית קברות מטרופוליני, ישר יזהו את שוהם עם המקום וזו תהיה הסטיגמה שלו.

איוב קרא: אני רוצה לומר לך, שאנשים בעכו בורחים מהמקום, כי יש שם בתי קברות ובית-חולים פסיכיאטרי וכמה שאנשים מנסים ללחום בזה, הסטיגמה נשארת.

איוב קרא: רננה אומרת שיש קו רכבת למקום, אבל יש קו רכבת גם ללבנון.

איוב קרא: עם כל הכבוד לקווי הרכבת, בינתיים הם רק בחזקת ממתינים ואנחנו לא רואים שמישהו נוסע בהם.

איוב קרא: יש מספיק שטחים כדי לתכנן תוכניות אופרטיביות שלא יביאו למחלוקת בקרב האזרחים בכלל, וזו הכוונה.

איוב קרא: צריך לתת לחיים לגבור על המתים.

איוב קרא: המתים הלכו ואנחנו צריכים את האנשים החיים שיחיו טוב ושירגישו טוב.

איוב קרא: לא יכול להיות שתטיל סטיגמה על ישוב כל כך יפה וטוב היום ותהפוך אותו למקום שממנו אנשים רוצים לברוח או לא רוצים לשמוע את השם הזה.

איוב קרא: צריך לתת לחיים לגבור על הטבע.

איוב קרא: אם יש צורך לתת אדמות חקלאיות למקום הזה, הם לא יותר חשובות מהחיים.

איוב קרא: אתה רוצה להציל אלף דונם חקלאי, אבל מה זה במשמעות?

רננה ירדני-גולן: אני רוצה להציע משהו.

רננה ירדני-גולן: התחושה שלי היא שכאן יש יותר אמוציות ופסיכולוגיה מאשר המצב האפקטיבי האמיתי, התכנוני, הצפוי לאור התכנון.

רננה ירדני-גולן: הצעתי: א.

רננה ירדני-גולן: לראות את הדברים בשטח.

רננה ירדני-גולן: ב.

רננה ירדני-גולן: לרגע לא להקל ראש בטענות שמועלות כאן.

רננה ירדני-גולן: אינני מציעה זאת.

רננה ירדני-גולן: אני באמת חושבת שצריך לראות את הדברים ביחד, להבין את המשמעויות אבל בתנאי שיש ראש פתוח לכל הצדדים.

רננה ירדני-גולן: ג.

רננה ירדני-גולן: להכיר לעומק את נתוני התכנון, הן את הכבישי-התחבורתי והן את הנופי וכל הנושאים האלה.

רננה ירדני-גולן: ד.

רננה ירדני-גולן: אני בהחלט מקבלת את קריאת התגר של ראש המועצה לראות את חטיבת התכנון של אזור התעסוקה, 4,000 דונם ברוטו, כשהנטו הוא 3,200 דונם.

רננה ירדני-גולן: לראות את זה כחטיבת תכנון אחת ולהבטיח את הבאות בין אזור התעשייה שמשווק היום במודיעין לבין בית העלמין, כל מה שבתווך, בתכנון.

דוד אזולאי: הוועדה פונה לגורמי התכנון ולמינהל מקרקעי ישראל לבדוק חלופות אחרות להקמת בית הקברות מבלי לפגוע ביישובי הסביבה.

דוד אזולאי: הוועדה ממליצה למועצת שוהם להגיש את התנגדותה לגורמי התכנון כמקובל.

דוד אזולאי: אני מקווה שיש להם עוד את האפשרות ויש להם את הזמן.

דוד אזולאי: הוועדה תקיים דיון בכל עת שתידרש לכך.

דוד אזולאי: תודה רבה.

דוד אזולאי: הישיבה נעולה.